Hindi

Hindi (ičeze nimituz हिन्दी Hindī [ˈɦin̪d̪iː]) om valdkundkel' Indijas i Fidžiš. Se mülüb indoevropižhe kel'kundha. Om hindustanin kahtes kirjformaspäi (toine om urdu Pakistanas) Britanižen Indijan čihodamižen jäl'ghe vodel 1947. Hindin i urdun paginad oma läz ühtejiččed, voib el'geta niid keskneze, erinend om sanoiden kävutamižes da kirjamištos.

Regulirui organizacii om Indijan ristitresursoiden šingotesen ministrusen Keskuzdirektorat hindi-kelen küzundoiš, sijadase Nju Deliš.

 Geografii 
Hindi devanagari-kirjamištol om Indijan ohjastusen oficialine kel'Official Language — Constitutional/Statutory Provisions (Oficialine kel': konstitucižed/legitimižed alused) / Knowindia.gov.in.  ühtes anglijan kelenke. Hindi-kel' om oficialine regionaline kel' 14 Indijan regionas (ühesa štatad pohjoižes da viž nevondištterritorijad) 36 regionaspäi. Hindin toižend (fidžin hindi) om üks' koumes oficialižes kelespäi Fidžiš (ühtes anglijan i fidžin kelidenke). Regionaline vai taholine status om Mavrikijas, Trinidad da Tobagos, Gajanas, Surinamas. Mugažo äi hindi-kelen pagižijoid om Nepalas (8 mln), AÜV:oiš (650 tuh.), Ugandas (100 tuh.), Sures Britanijas (45 tuh.). El'getas standartišt hindid Bangladešas-ki.

Om nell' päivnouzmašt paginad (dialektad) da kuz' päivlaskmašt paginad.

 Pagižijoiden lugu 
Pagižijoiden lugu mail'mas om 260 millionad ristitud kuti mamankel' (257 mln — Indijas, dialektoidenke 420 mln vn 2001 rahvahanlugemižen mödhe) da 120 mln kuti toine kel'. Se om nellänz' kel'form kitajan (mandarin-pagin), ispanijan i anglijan keliden jäl'ghe.

 Hindin kirjamišt 
Hindi kirjutase devangarin abugida-skriptal. Devanagari (sanskrit: देवनागरी devanāgarī, hindin virkand [ˌdeːvˈnɑːɡriː] «jumalakaz lidnalaine kirjkel'») om saudud 8.-12. voz'sadoil meiden erad. Om 11 vokalid da 33 konsonantad devanagariš, kirjutadas huralpäi oiktale.

Devanagari:
 अ आ इ ई उ ऊ ए ऐ ओ औ a ā i ī u ū e ai o au क ख ख़ ग ॻ ग़ घ ङ [k] [kʰ] [x] [ɡ] [ɠ] [ɣ] [ɡʱ] [ŋ] च छ ज ॼ ज़ झ ञ [c] [cʰ] [ɟ] [ʄ] [z] [ɟʱ] [ɲ] ट ठ ड ॾ ड़ ढ ढ़ ण [ʈ] [ʈʰ] [ɖ] [ɗ] [ɽ] [ɖʱ] [ɽʰ] [ɳ] त थ द ध न [t] [tʰ] [d] [dʱ] [n] प फ फ़ ब ॿ भ म [p] [pʰ] [f] [b] [ɓ] [bʱ] [m] य र ल व [j] [r] [l] [ʋ] श ष स ह [ʃ] [ʂ] [s] [h]

 Lugusanad 
 एक ek — üks' 
 दो do — kaks' 
 तीन tīn — koume 
 चार čār — nell' 
 पांच pāñč — viž 
 छह čhah — kuz' 
 सात sāt — seičeme 
 आठ āṭh — kahesa 
 नौ nau — ühesa
 दस das — kümne
 बीस bīs — kaks'kümne
 तीस tīs — koumekümne
 (एक) सौ (ek) sau — sada
 हज़ार hazār — tuha

 Frazad 
 नमस्ते! Namaste! — Tervhen!
 तुम्हारा नाम क्या है? Tumhāra nām kä hai? — Kut sindai kuctas?
 तुम कहाँ से हो? Tum kahān se ho? — Kugalaine oled?
 आप कहां रहते हैं? Aap kahān rahate hain? — Kus sinä eläd?
 अलविदा! Alavida! — Nägemižhesai!
 धन्यवाद Dhanjavād — Kitän.

 Homaičendad 

 Irdkosketused 
 Hindi-Venälaine onlain-vajehnik (hindi-rusi.com).


Kategorii:Keled i dialektad kirjamišton mödhe
Kategorii:Indijan keled
Kategorii:Fidžin keled